কোবিদ-১৯ অমসুং ভেক্সিনেসনগী ফিভম য়েংশিন্নবা ফম্বা হেন্না অৱাংবা থাক্কী মীফমদা পি.এম.না ময়াই তাংবল লৌখ্রে

পি.এম. নরেন্দ্র মোদীনা ঙসি অয়ুক চাওরাক্না পুং অনি চংনা কোবিদ-১৯গী মরী লৈনবা পব্লিক হেলথগী শেম শাবা অমসুং ভেক্সিনেসনগী ফিভম য়েংশিন্নবা ফম্বা হেন্না অৱাংবা থাক্কী মীফমদা তাংবল লৌখ্রে। পি.এম.না কোবিদ-১৯ লায়না অমসুং কেসশিংদা ওইরিবা ত্রেনশিংগী মরমদা পাউদমখি। ওফিসিএলশিংনা উৎখি মদুদি মালেম অসিদা লৈবাক শিনবা থুংনা লায়চৎ অসি থোক্লকপগা কোবিদ-১৯ হেনগৎলকপা থেংনরি। পি.এম.না কোবিদ-১৯ কেসশিং অমসুং তেস্ত পোজিতিবিতী রেতকা মরী লৈনবা লৈবাক অসিগী ফিভমশিং য়েংশিনখি। পি.এম.না ভেক্সিনেসনগী থবকশিং চংশিল্লিবা অমসুং ‘হর ঘর দস্তক’ কেম্পেনগী মখাদা হোৎনরিবশিং থাগৎপা ফোংদোকখি। পি.এম.না অনিশুবা দোজ কবরেজ হেনগৎপগী তঙাইফদবা লৈবা অমসুং মসিদা রাজ্যশিংদা অহানবা দোজ ফংখ্রবশিংনা অনিশুবা দোজ পীনবগী সেনিতাইজ তৌবা তঙাইফদবা লৈ হায়না পাউতাক পীখি। পি.এম.না মতম-মতমগী মতুং ইন্না লৈবাক অসিদা সেরো-পোজিতিবিতীগী মরমদা মরীক চুম্বসু পীখি। ওফিসিএলশিংনা ‘ওমিক্রোন’গী মরমদা অনৌবা বেরিএন্ত লোয়ননা অসিগী মওং মতৌ, লৈবাক কয়া অমদা পীরিবা শাফু অমসুং ভারত্তা ওইরপা য়াবশিংগী মরমদা পাউদমখি। মসিনা ভারত্তা ওইরকপা য়াবগী মরমদসু খন্ন-নৈনখি। পি.এম.না অনৌবা ভেরিএন্ত অসিগী মরমদা ফিভম লাকশিন্নবগী মরুওইবসু পখি। পি.এম.না হায়খি মদুদি অনৌবা অকিবা অমা লাকপা অসিদা মীয়াম্না হেন্না চেকশিন্দুনা মাস্ক উপ্পা অমসুং থাপ্না লৈনবা অসি মথৌ তাই। পি.এম.না মশক খঙদোক্লবা “খুদোংথিনিঙাইদা লৈবা” লৈবাকশিংদা অখন্নবা মিৎয়েং চংদুনা মখোয়গী তেস্তিংগী লমজিং লমতাক্কী মখাদা, ইন্তর্নেস্নেলগী এরাইবেলশিং য়েংশিন্নবগী তঙাইফদবা লৈ হায়না উৎখি। পি.এম.না ওফিসিএলশিংদা অনৌবা খুদমশিং অসি য়েংদুনা ইন্তর্নেস্নেল ত্রাবেলশিংদা থম্লিবা অথিংবশিং কোমথোক্নবা থৌরাংশিং য়েংশিন্নবা হায়খ্রে। পি.এম.না লৈবাক অসিদা সিক্বেন্সিংদা হোৎনরিবা অমসুং ভেরিএন্ত সর্কুলেৎ তৌরিবা অসিদা মিৎয়েং অমা পীখি। পি.এম.না নোর্মসকী মতুং ইন্না ইন্তর্নেস্নেল ত্রেবল্লর অমসুং কম্ম্যুনিতীশিং জিনোম সিক্বেন্সিং সেম্পলশিং খোমগৎনবা আই.এন.এস.এ.সি.ও.জি.গী মখাদা হান্ননা লিংখৎখ্রবা লেবকী নেতৱার্ক্তা তেস্ত তৌনবা খঙহল্লি। মহাক্না রাজ্য অমসুং দিস্ত্রীক্তকী থাক্তা নিংথিনা খঙহন্নবা ওফিসিএলশিংদা রাজ্যশিংগী সরকারগা লোয়ননা থবক তৌমিন্নবা খঙহনখি। মহাক্না কেস ৱাংনা লৈবগী রিপোর্ত তৌরকপা ক্লস্তরশিংদা ইন্তেন্সিব কন্তেনমেন্ত অমসুং এক্তিব সর্বিলেন্স চৎথনবা অমসুং হৌজিক্কী ওইনা খ্বায়দগী ৱাংনা কেস লৈবগী রিপোর্ত তৌরকপা রাজ্যশিংদা তেক্নিকেলগী মতেং পীনবসু খঙহনখি। পি.এম.না ভাইরস অসিনা নুংশিৎতা শন্দোকপা ঙম্বা অমসুং ভেন্তিলেসনগী মতাংদা পাউজেল পীবগী তঙাইফদবা লৈবসু হায়খি। ওফিসিএলশিংনা পি.এম.দা মখোয়না অনৌবা ফার্মাসিগী পোত্থোকশিংদা হেন্না লায়বা অমা পুথোক্নবা হোৎনরি হায়না পাউদমখি। পি.এম.না ওফিসিএলশিংদা রাজ্যশিংগা খুৎশম্নদুনা হিদাক লাংথক কয়াগী বফর-স্তোক মতিক চানা থম্নবসু হায়খি। পেদিয়াত্রিক খুদোংচাবা য়াওনা মেদিকেল ইনফ্রাস্ত্রকচরগী থবকশিং য়েংশিন্নবা মহাক্না রাজ্যশিংগী ওফিসিএলশিংদা থবক তৌনবা হায়খি। পি.এম.না ওফিসিএলশিংদা রাজ্যশিংগা লোয়না পি.এস.এ. ওক্সিজেন প্লান্ত অমসুং ভেন্তিলেতর নিংথিনা মথৌ তৌহন্নবা হায়রি। মিতিং অসিনা কেবিনেৎ সেক্রেতরী শ্রী রজিব গৌবা, এন.আই.তি.আই.গী মেম্বর (হেলথ) দাঃ ভি.কে. পোল, হোম সেক্রেতরী এ.কে.ভালা, সেক্রেতরী (এম.ও.ঐচ.এফ.দবল্যু.), সেক্রেতরী (ফার্মাসিয়ুতিকেল), শ্রী রাজেশ ভুশন; সেক্রেতরী (বাইওতেক্নোলোজী), দাঃ রাজেশ গোখলে; দি.জি. আই.সি.এম.আর. দাঃ বলরাম ভার্গবা; সেক্রেতরী (আয়ুশ) শ্রী বেদ্যা রাজেশ কোতেচা; সেক্রেতরী (আর্বান দিবলপমেন্ত) শ্রী দুর্গা শঙ্কর মিশ্রা; সি.ই.ও. এন.ঐচ.এ. শ্রী আর.এস. শর্ম্ম; (ভারত সরকারগী প্রিন্সিপাল সাইন্তিফিক এদভাইজর) প্রোফেসর কে. বিজয় রঘবনগা লোয়ননা মকোক থোংবা ওফিসিএলশিংগা লোয়ননা মীফম অসিদা শরুক য়াখি।